Najväčšie klbko špagátu

Najväčšie klbko špagátu na svete je rekord uznávaný Guinnessovou knihou rekordov, ktorý dnes od roku 1992 oficiálne drží JC Payne z mesta Valley View v Texase.

Existuje viacero nárokov na rekord najväčšieho klbka špagátu na svete, všetky v Spojených štátoch. Od roku 2014 sa klbko špagátu s najväčším obvodom nachádza v Cawker City v Kansase, s priemerom 2,46 m a výškou 3,3 m.

 Najväčšie klbko zo sisalového špagátu vinuté viacerými ľuďmi 
V meste Cawker City v Kansase vytvoril Frank Stoeber klbko z 490 000 m špagátu s priemerom 3,4 m. Po jeho smrti v roku 1974 bol v Cawker City postavený nad Stoeberovým klbkom altánok pod holým nebom, kde sa každoročne v auguste koná oslava „Twine-a-thon“, kde sa na klbko pridáva viac špagátu. Do roku 2006 dosiahlo klbko špagátu 8 111 kg s obvodom 12 m a dĺžkou 2 377,978 km. V roku 2013 sa jeho hmotnosť odhadovala na 9 059,6 kg. V auguste 2014 malo klbko obvod 12,62 m, priemer 2,46 m a 3,3 m do výšky a každoročne stále rastie.

 Najväčšie klbko zo sisalového špagátu vinuté jedným človekom 
náhľad|Špagátové klbko v Darwine, Minnesota (2021).
Mesto Darwin v Minnesote je domovom klbka baliaceho povrazu, ktoré zmotal Francis A. Johnson. Má priemer 3,7 m a váži 7900 kg. Johnson začal špagát vinúť už v marci 1950, odkedy ho balil každý deň štyri hodiny po dobu 29 rokov. V súčasnosti sa nachádza v uzavretom altánku oproti mestskému parku na Main Street (), aby s ním nebolo manipulované. Mesto každoročne oslavuje „Deň špagátového klbka“ (Twine Ball Day) vždy druhú sobotu v auguste. Pri altánku sa nachádza aj dobrovoľnícke múzeum a obchod so suvenírmi s informáciami o histórii klbka. Johnsonovo klbko je dodnes najdlhšie držaný rekord „Najväčšieho špagátového klbka“ v Guinnnessovej knihe rekordov, ktorý bol neporazený od roku 1979 až do roku 1994, dokonca sa o ňom spieva i v piesni „The Biggest Ball of Twine in Minnesota“ od „Weird AI“ Yankovica.

 Najťažšie špagátové klbko 
náhľad|Špagátové klbko v meste Lake Nebagamon, Wisconsin (2022) s tvorcom Jamesom Frankom Koterom.
náhľad|Detailný záber na klbko v meste Lake Nebagamon, Wisconsin v roku 2022.
V meste Lake Nebagamon vo Wisconsine zmotal James Frank Kotera najťažšie klbko špagátu. Kotera, známy pod iniciálami „JFK“, začal na klbku pracovať v roku 1979 a pokračoval až do svojej smrti v januári 2023. Klbko váži 10 960 kg. Váha bola odhadnutá odvážením každého použitého vreca špagátu. Klbko bolo umiestnené na trávniku na Koterovom pozemku; od Koterovej smrti mesto vyzbieralo financie na jeho premiestnenie k radnici. Klbko má menšieho spoločníka, nazývaného „Junior“, ktorý je vinutý zo šnúrky.

 Najväčšie klbko z nylonového špagátu 
V meste Branson v Missouri sa nachádza klbko z nylonového povrazu, ktoré zmotal J. C. Payne z mesta Valley View v Texase, a je vystavené v kuriozitnom múzeu Ripley's Believe It or Not!. Klbko s obvodom 12,6 m bolo v roku 1993 certifikované Guinnessovou knihou rekordov ako najväčšie klbko na svete zo špagátu. Je to však najľahšie klbko zo štyroch uchádzačov, váži „len“ asi 5 400 kg.

 Kultúrne odkazy 
 V jednej z piesní „Weird Al“ Yankovica, „The Biggest Ball of Twine in Minnesota“ (v preklade Najväčšie klbko v Minnesote) z jeho albumu UHF z roku 1989. Hoci je pieseň o klbku v Darwine v Minnesote, Yankovic štatistiky o klbku umelecky zveličil. Na mieste sa teraz nachádza tabuľa s nápisom „Podivná ulička“ (podľa prezývky „Weird Al“ – v preklade „Divný Al“).
 V Yankovicovej piesni sú spomenuté pohľadnice s nápisom „Pozdravujem z motúzového klbka, prajem si, aby si tu bol“, ktoré si Yankovic vymyslel. Neskôr sa tento fiktívny výmysel Yankovica začal skutočne predávať a dnes sú atrakciou v Darwine. Twineball Inn bol taktiež miestna reštaurácia (nie motel), ktorá bola medzitým žiaľ zatvorená.
 Yankovič sa odkazuje na samotné klbko, a teda aj na svoju predchádzajúcu pieseň, vo videu k piesni „White & Nerdy“, kde je karta z hry Trivial Pursuit s otázkou „V akom meste sa nachádza najväčšie klbko zo špagátu zmotané jedným človekom?“
 Klbko z Cawker City v Kansase sa objavilo v komikse Doonesbury zo 16. júla 2012. 
 Vo filme National Lampoon's Vacation spomína Clark Griswald plány vidieť veľké klbko špagátu po návšteve farmy bratranca Eddieho v Kansase.
 V trojdielnom príbehu 50 States of Fright, „America's Largest Ball of Twine (Kansas)“, navštívia matka s dcérou najväčšie klbko zo špagátu v Amerike, ktoré postavil Greg Cawker vo fiktívnom meste Francis v Kansase.
 Počítačová hra Sam & Max Hit the Road má najväčšie klbko špagátu ako jednu z atrakcií, ktoré možno v hre navštíviť.
 Klbko v meste Cawker City v Kansase sa spomína v novele Stephena Kinga a Joea Hilla In the Tall Grass.
 Vo filme Sharknado: The 4th Awakens je najväčšie klbko špagátu na svete vtiahnuté do sharknada, pričom pri tom rozdrví okoloidúceho.

 Referencie 

 Externé odkazy 
 The Battle to Be the World's Najväčší Ball of Twine, The Atlantic Magazine, September 2014

 Zdroj 

Kategória:Rekordy
Kategória:Turistické zaujímavosti